OpenLLM-France/wikimedia huggingface dataset:
# Gérard Kikoïne

Gérard Kikoïne (París, 30 de març de 1946) és un director de cinema francès. Va emprar els pseudònims Alex Bakara i Sacha Nudamko.
El seu camp d'activitat es va estendre principalment al cinema pornogràfic, filmant més de 30 pel·lícules en una dècada. Kikoïne va assolir fama internacional el 1989 mitjançant la pel·lícula Edge of Sanity, una adaptació de la cèlebre novel·la de Robert Louis Stevenson, L'estrany cas del Dr. Jekyll i Mr. Hyde. El 1990 va ser el director de l'episodi Indecis (títol original: Match Nul) de la sèrie francesa de crims Commissaire Moulin.

## Referències

* ↑ «Gérard Kikoïne». [Consulta: 28 gener 2020].
* ↑ Canby, Vincent «Review/Film; Anthony Perkins Plays a Modern Jekyll and Hyde» (en anglès). The New York Times, 14-04-1989. ISSN: 0362-4331.
# Gérard Lopez

Gérard Lopez (Esch-sur-Alzette, 27 de desembre de 1971) és un empresari espanyol-luxemburguès. Juntament amb Éric Lux, és soci fundador del grup Genii. Fou president de l'escuderia Lotus F1 Team de Fórmula 1, càrrec que passà a ocupar el 2014, quan Genii Capital esdevingué accionista majoritari. També és el cofundador i soci director de Mangrove Capital Partners, una firma de capital de risc especialitzada en tecnologia.
Lopez es va graduar a la Universitat Miami de Florida amb una llicenciatura en sistemes d'informació de gestió i gestió operacional. Ha fundat i dirigit diverses empreses incloent una companyia de desenvolupament web pioner, Icon Solutions.4 Continua sent un inversor actiu en les diferents classes de capital privat, que van des de les primeres etapes de tecnologia a les inversions immobiliàries. El juny de 2012, va participar en la sèrie de Lideratge al Fòrum Econòmic Internacional de Sant Petersburg sobre «Identificació de la pròxima gran cosa».
López és també director de CS Fola Esch, club de la Lliga luxemburguesa de futbol -primera divisió dels clubs de futbol a Luxemburg-, on va estar jugant quan era adolescent.

## Referències

* 1 2 http://elpais.com/elpais/2015/12/22/eps/1450802961_151149.html
* ↑ Payá, Rafa. «Genio informático y amante del fútbol» (en castellà). Motor.as, 09-12-2010. Arxivat de l'original el 2016-03-31. [Consulta: 6 desembre 2015].
* ↑ «St Petersburg International Economic Forum programme» (en anglès), 21-06-2012. Arxivat de l'original el 2012-11-07. [Consulta: 6 desembre 2015].
# Gréixer (Guardiola de Berguedà)

* No confondre amb Gréixer, entitat de població de Ger a la Baixa Cerdanya
Gréixer és un poble que pertany al municipi de Guardiola de Berguedà. Juntament amb el seu terme forma un enclavament entre els termes municipals de Riu de Cerdanya, Bellver de Cerdanya, Urús i Bagà.
Està situat vessant sud de la Serra del Moixeró, als peus del Penyes Altes. Dins de l'enclavament també tenim els cims de Roca Gran, Roca-sança, les Soquetes o el Turó de Prat Agre
Hi destaca l'església de Sant Andreu de Gréixer, l'Estanyet de Gréixer i l'aflorament de riolites de Gréixer. Dins del terme també podem trobar el veïnat de l'Hospitalet de Roca-sança, el Refugi Sant Jordi i la boca sud del túnel del Cadí.
Al segle xix terme de Gréixer, juntament amb el de Gavarrós es van agregar al de Brocà. Aquest últim, juntament amb l'antic terme de Sant Julià de Cerdanyola, s'uniren el 1936 (unió ratificada el 1942), per crear Guardiola de Berga.

## Vegeu també

* Llista d'enclavaments a Catalunya

## Referències

* ↑ Situació de Gréixer a Institut Cartogràfic de Catalunya
* ↑ Gréixer a la GEC
* ↑ «Història de Guardiola de Berguedà». Arxivat de l'original el 2015-04-19. [Consulta: 19 abril 2015].

## Enllaços externs

* Pàgina del municipi de Guardiola de Berguedà
* Mapa topogràfic de Gréixer
# Hamilton (Austràlia Meridional)

Hamilton és un petit municipi a la serralada Mount Lofty a Austràlia Meridional. És a uns 120 km al nord-est d'Adelaida, Austràlia del Sud, a uns 20 km al nord de Kapunda. Hamilton va ser el lloc de naixement d'Albert Percy Blesing el 1879, diputat pel nord des de 1924 fins a 1944 va exercir com a Ministre d'Agricultura, Govern Local i el repoblament en el govern de Thomas Playford IV.

## Enllaços externs

* http://www.multimap.com/wi/124743.htm
# Hekistocarpa

Hekistocarpa és un gènere monotípic de plantes amb flors que pertany a la família de les rubiàcies. Inclou una sola espècie: Hekistocarpa minutiflora Hook.f. (1873). És nativa de Nigèria a Camerun.

## Descripció

És una planta herbàcia o subarbust que assoleix una mida de 0,6-2 m d'altura, es troba en els matollars del bosc secundari, de Nigèria i Camerun.

## Propietats

S'empra la fulla com a planta medicinal com analgèsic i per als problemes estomacals.

## Taxonomia

Hekistocarpa minutiflora va ser descrita per Joseph Dalton Hooker i publicat a Icones Plantarum t. 1151, en l'any 1873.

## Referències

* ↑ Espècies a Royal Botanic Garden
* ↑ Hekistocarpa a Jstor
* ↑ Thomas, DW 4835, K.
* ↑ Hekistocarpa a Trópicos
* ↑ Hekistocarpa a PlantList/
# Gustau Adolf de Nassau-Saarbrücken

Gustau Adolf de Nassau-Saarbrücken —Gustav Adolf von Nassau-Saarbrücken (alemany)— (Saarbrücken, 27 de març de 1632 - Estrasburg, 9 d'octubre de 1677) era un noble alemany que fou comte de Saarbrücken i General Major del Sacre Imperi Romanogermànic al Rin.

## Família

Era el segon fill del comte Guillem Lluís (1590-1640) i de la comtessa Anna Amàlia de Baden-Durlach (1595-1651). El 14 de juny de 1662 es va casar amb Elionor Clara de Hohenlohe-Neuenstein (1632-1709), filla del comte Carles VII de Hohenlohe-Neuenstein (1582-1641) i de Sofia de Zweibrücken-Birkenfeld (1593-1676). El matrimoni va tenir set fills:
* Lluís (1663-1713), casat amb Felipa Enriqueta de Hohenlohe-Langenburg (1679-1751).
* Carles Lluís (1665-1723)
* Sofia Amàlia (1666-1736), casada amb Albert Wolfgang de Hohenlohe-Langenburg (1659-1715).
* Gustau Adolf (1667-1683)
* Sofia Elionor (1669-1742)
* Sofia Dorotea (1670-1748)
* Felip Guillem, nascut i mort el 1671.

## Carrera militar i govern

Durant la Guerra dels Trenta Anys (1618-1648), la família va fugir a Metz, on el 1640 va morir el seu pare. El 1643 la seva mare va tornar a Saarbrücken amb els nens. Des de 1645 a 1649 va estudiar a Basilea.
Fins al 1659, la seva mare va exercir la regència en nom seu. Però el 1660, Gustau Adolf i els seus germans Joan Lluís i Walras prenen les regnes del comtat i divideixen el territori en els comtats de Saarbrücken i Saarwerden.
La seva carrera militar es va desenvolupar en diversos fronts: va lluitar en el bàndol francès contra Espanya; el 1658 contra Dinamarca, al servei del rei de Suècia Carles Gustau X; i més tard, va servir a l'exèrcit imperial, possiblement fins a 1659.
Gustau Adolf, com a governant, es va dedicar a la reconstrucció del país devastat per la guerra, va propiciar la tornada dels refugiats i va reclutar colons per a l'agricultura i treballadors qualificats per a la indústria del vidre a Klarenthal, nom d'un districte de Saarbrücken que fa referència a la seva dona Elionore Clara.
Es va mostrar sempre hostil al rei Lluís XIV de França, negant-se a prestar el jurament de lleialtat requerit pel rei, fins i tot quan va ser capturat pels francesos el 1673 i portat a Metz. I no se li va permetre tornar al seu país fins un any després.
El 1676 es va inscriure a l'exèrcit imperial i a l'any següent va participar en la batalla de Phillipsburg a l'Alsàcia. Va morir a causa de les ferides que va patir en combat a la muntanya de Kochersberg, al nord-oest d'Estrasburg.

## Bibliografia

* Ernst Joachim: Gustav Adolf, Graf von Nassau-Saarbrücken-Saarbrücken. A: Allgemeine Deutsche Biographie (ADB). Band 10, Duncker & Humblot, Leipzig 1879, S. 187 f.
* Fritz Kloevekorn: Gustav Adolf, Graf von Nassau-Saarbrücken. A: Neue Deutsche Biographie (NDB). Band 7, Duncker & Humblot, Berlin 1966, S. 334.
* Joachim Conrad: Gustav Adolf von Nassau-Saarbrücken. A: Biographisch-Bibliographisches Kirchenlexikon (BBKL). Band 25, Nordhausen 2005, ISBN 3-88309-332-7, Sp. 512–517
# Gustau Boy Lassaleta

Gustau Boy Lassaleta (Girona, 10 de gener de 1912 - 30 de setembre de 1963) fou un jugador de rugbi i pilot d'automobilisme i de motociclisme català. En rugbi fou jugador del Barcelona Unió Club, amb el qual aconseguí el Campionat de Catalunya (1952) i fou internacional en una ocasió. Com a pilot d'automobilisme disputà diverses curses juntament amb Montserrat Barangó, la seva muller, i en motociclisme quedà tercer a les 24 Hores de Montjuïc de 1955 amb Raimon Julià de company d'equip, aconseguint de passada la victòria en la categoria de fins a 500 cc. Exercí també tasques organitzatives a la Penya Motorista Barcelona.

## Referències

* ↑ «Gustau Boy Lassaleta». enciclopedia.cat. GEC - Enciclopèdia de l'esport català. [Consulta: 9 febrer 2016].
# Habsheim

Habsheim (en alsacià Hàbse) és un municipi francès, situat a la regió del Gran Est, al departament de l'Alt Rin. L'any 2007 tenia 4.685 habitants. Limita amb Rixheim, Eschentzwiller i Zimmersheim.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.124 | 2.207 | 2.560 | 3.644 | 3.799 | 4.313 |

## Administració

Llista d'alcaldes :
| Període | Identitat | Partit |
| 1995- | Gérard Lamy | |
# Hemipus

Hemipus és un gènere d'ocells de la família dels vàngids (Vangidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per dues espècies:
* vanga alabarrat (Hemipus picatus).
* vanga bicolor (Hemipus hirundinaceus).
# Helenieae

Helenieae és una tribu de la subfamília de les asteròidies (Asteroideae).

## Taxonomia

La tribu Helenieae es va crear quan es va subdividir l'antiga tribu Heliantheae, Cassini, 1819, com a conseqüència d'estudis moleculars. Les noves tribus varen rebre els noms de Bahieae, Chaenactideae, Coreopsideae, Helenieae i, finalment, Heliantheae (sensu stricto).

## Gèneres

Compta amb els gèneres següents:
* Amblyolepis
* Baileya
* Balduina
* Gaillardia
* Helenium
* Hymenoxys
* Marshallia
* Pelucha
* Plateilema
* Psathyrotes
* Psilostrophe
* Tetraneuris
* Trichoptilium

## Referències

* ↑ Klaus Kubitzki, Joachim W. Kadereit, Charles Jeffrey; The Families and Genera of Vascular Plants
* ↑ Taxonomia

## Enllaços externs

* Helenieae (anglès)
# Heleni Acró

Heleni Acró (llatí: Helenius Acron) va ser un gramàtic romà probablement del segle iii, però l'època de la seva vida és imprecisa.
Va escriure comentaris sobre Horaci, i també, segons alguns crítics, els escolis que es coneixen sobre Persi. Els fragments que queden dels comentaris d'Horaci, encara que molt mutilats, són valuosos, ja que inclouen les observacions dels comentaristes antics,
Un escriptor del mateix nom, o, segurament, el mateix personatge, va escriure també uns comentaris sobre Terenci, que esmenta el gramàtic Carisi.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 15.
# Habar gedir

Els habar gedir (somali: habargidir) són un clan somali, dins de la confederació de clans hawiye. Vien a la Somàlia central i del sud.
Els habar gedir eren poderosos vers el 1700 i estaven sota domini de la dinastia ajuuraan del sultanat de Qalafo; el seu cap portava el títol de fiqi de Shiikhaal i es va aliar amb l'imam dels abgaal en contra del sultà.
D'aquest clan fou Abdullahi Issa, president de la Lliga de la Joventut Somali (Somali Youth League, SYL) primer cap de govern de la Somàlia independent, i el general Muhammad Fara Hassan, àlies Aydid (també Muhammad Farrah àlies Aidid), president després de la caiguda de Siad Barre, que va combatre a les forces americanes en l'anomenada batalla de Mogadiscio el 3 d'octubre de 1993.

## Subclans

* Sacad
* Saleebaan
* Saruur
* Duduble
* Cayr (o Ayr)
# Hassan El-Shazly

Hassan El-Shazly (àrab: حسن الشاذلي) (Egipte, 13 de novembre de 1943 - Guiza, 20 d'abril de 2015) fou un futbolista egipci de la dècada de 1960.
Fou internacional amb la selecció d'Egipte.
Pel que fa a clubs, destacà a Tersana SC.
Trajectòria com a entrenador:
* 2000–2001: Tersana
* 2002–2003: Al-Ittihad (Alep)
* 2003: Tersana
* 2009–2010: Tersana

## Referències

* ↑ «Egyptian league all-time scorer Hassan El-Shazly dies at 71». Ahram Online, 20-04-2015.
* ↑ Hassan Ahmed El-Shazly - Goals in International Matches
* ↑ Pierrend, José Luis. «African Nations Cup - Topscorers». RSSSF, 12-02-2006. [Consulta: 6 agost 2009].
* ↑ Said, Tarek. «Egypt - All-Time Topscorers». RSSSF. [Consulta: 6 agost 2009].
* ↑ Abdel-Ghani, Alaa "History of greatness" Arxivat 2011-06-05 a Wayback Machine., Al-Ahram Weekly, 7 April 2004. Retrieved on 12 April 2010.
* ↑ Said, Tarek "Famous Egyptian Players ", egyptianfootball.net. Retrieved on 14 April 2010.
# Hassan Habibi

Hassan Habibi (Kerman, 7 de febrer de 1939) fou un futbolista iranià de la década de 1960 i entrenador de futbol.
Fou internacional amb la selecció de futbol de l'Iran. Pel que fa als clubs destacà a Shahin, Taj i Pas Teheran.

## Referències

* ↑ «Hassan Habibi». Teammelli.com.
* ↑ «FIFA Player Statistics: Hassan HABIBI NAKHMAGHLAI». FIFA.com. Arxivat de l'original el 2012-11-09.
* ↑ Hassan Habibi. takhtejamshidcup.com
* ↑ Hassan Habibi. sports-reference.com
* ↑ Hassan Habibi a National-Football-Teams.com (anglès)
# Hemigymnus melapterus

Hemigymnus melapterus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 90 cm de longitud total.

## Distribució geogràfica

Es troba des del Mar Roig i l'Àfrica oriental fins a la Micronèsia i la Polinèsia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hemiksem

Hemiksem és un municipi belga de la província d'Anvers a la regió de Flandes. Limita al nord amb Anvers, a l'oest amb Kruibeke, a l'est amb Aartselaar i al sud amb Schelle.

## Evolució de la població
### Segle xix

| Any | 1806 | 1816 | 1830 | 1846 | 1856 | 1866 | 1876 | 1880 | 1890 |
| Població | 578 | 714 | 1025 | 3010 | 3312 | 1597 | 2282 | 2603 | 3676 |

### Segle XX (fins a 1976)

| Any | 1900 | 1910 | 1920 | 1930 | 1947 | 1961 | 1970 | 1976 |
| Població | 5.003 | 7.154 | 7.679 | 9.312 | 9.221 | 10.145 | 10.180 | 10.258 |

### 1977 ençà

| Any | 1977 | 1980 | 1985 | 1990 | 1995 | 2000 | 2005 | 2006 |
| Població | 10.258 | 10.265 | 9.611 | 9.380 | 9.298 | 9.151 | 9.550 | 9.664 |
| Font: NIS |||||||||

## Burgmeestres

* 1800-1807: L. Plottier
* 1807-1839: Fil. de Pret de Terveken
* 1839-1858: Ch. de Bosschaert
* 1868-1896: J.J.D. Saunier
* 1897-1914: E. Van Nuffel
* 1914-1919: Fr. Seeldrayers
* 1919-1921: P.J. De Groof
* 1921-1927: Fr. Huysmans
* 1927-1941: Ch. de Backer
* 1941-1942: Fr. Verhavert
* 1942-1944: A. Cauwenberghs
* 1944-1945: Ch. de Backer
* 1945-1952: D. Coppens
* 1952-1976: Fr. Block
* 1976-1982: A. Vervliet
* 1982-1988: J. De Hondt
* 1988-1994: L. Van Tendeloo
* 1994-2000: Fr. Cauwenberghs
* 2000- : E. De Herdt
# Hidrodesalquilació

La hidrodesalquilació és una reacció química que sol comprendre la reacció d'un hidrocarbur aromàtic (tal com el toluè) en presència d'hidrogen gasós per formar un hidrocarbur aromàtic més simple lliure de grups funcionals. Un exemple és la conversió de l'1,2,4-trimetilbenzè en xilè. Aquest procés químic sol tenir lloc a temperatura elevada, a alta pressió o en presència d'un catalitzador format predominantment de metalls de transició com el crom o el molibdè.
Alguns exemples són la hidrodesalquilació del toluè per formar benzè i la transalquilació.

## Referències

* ↑ Free Patents Online
# Hannah England

Hannah England (Regne Unit, 6 de març de 1987) és una atleta britànica, especialista en la prova de cursa de mitjana distància, amb la qual va arribar a ser campiona mundial el 2011.

## Carrera esportiva

Al Mundial de Daegu 2011 va guanyar la medalla de plata en els 1500 metres, amb un temps de 4:05.68, després de la nord-americana Jennifer Simpson i per davant de la catalana Natalia Rodríguez que va guanyar el bronze.

## Referències

* ↑ «Hannah England». [Consulta: 23 novembre 2017].

## Enllaços externs

* IAAF, perfil de Hannah England
* Official Facebook Fan Page
* Interview with Kelly Holmes
* "How Kelly Holmes helped me reach the top" Arxivat 2009-06-24 a Wayback Machine. Spikes Mag article
# Henrique Campos

Henrique Xavier de Oliveira Campos (Santarém, 9 de febrer de 1909 — Lisboa, 18 de desembre de 1983) fou un actor i director de cinema portuguès.

## Biografia

esprés d'acabar els estudis de secundària a la seva ciutat natal, va marxar a Lisboa el 1931, entrant a formar part de la companyia de teatre d'Alves da Cunha, amb seu al Teatro Politeama. És en aquesta Companyia i posteriorment en la Companhia de Abílio Alves (amb seu al Teatro Avenida) que comença una carrera teatral amb cert èxit. Comença la seva carrera al cinema com a actor quan va participar l'any 1938 a Os Fidalgos da Casa Mourisca d'Arthur Duarte
Enamorat del cinema, decideix anar a Espanya per adquirir coneixements tècnics que li permetessin passar a la realització. Després de tres anys de vicissituds en el rodatge de la pel·lícula, pot debutar al setembre de 1946 el seu primer treball com a director: Um Homem do Ribatejo. La seva carrera va ser prolífica i contínua, aconseguint un nombre de llargmetratges molt superior a la mitjana de cineastes portuguesos. Assumint l'aspecte comercial de les seves pel·lícules, Campos va interpretar diversos gèneres al gust popular portuguès dels anys 50 i 60. A la pel·lícula Rosa de Alfama va ser realitzador i actor en el paper de Renato.

## Filmografia
### Llargmetratges

* 1946: Um Homem do Ribatejo
* 1947: Rainha Santa
* 1949: Ribatejo
* 1950: Cantiga da rua
* 1953: Duas causas
* 1953: Rosa de Alfama
* 1954: Quando o mar galgou a terra
* 1956: Perdeu-se um marido
* 1958: O Homem do Dia
* 1959: A luz vem do alto
* 1963: Pão, amor e... totobola
* 1964: A canção da saudade
* 1968: Estrada da Vida
* 1969: O ladrão de quem se fala
* 1970: O Destino Marca a Hora
* 1970: A maluquinha de Arroios
* 1972: Os mais cornos do Brasil

### Documentals i curtmetratges

* 1949: Campeões do mundo
* 1949: A canção do cigano
* 1949: Canção fadista
* 1949: Fado Hilário
* 1949: Guadiana
* 1949: Rainha Santa
* 1949: Santa Luzia
* 1950: Canção serrana
* 1950: Candeeiro de esquina
* 1950: Catraia do Porto
* 1954: A ilha verde
* 1962: Férias... num lugar ao sol

## Referències

* ↑ «Henrique Campos». SAPO.
* ↑ Leitão Ramos, Jorge «Dicionário 20 Anos de Cinema Português». Diário de Lisboa, 11-05-1984.

## Enllaços externs

* Henrique Campos al Centro de Língua Portuguesa de la Universitat d'Hamburg
# Hijo de hombre

Hijo de hombre, que va tenir com a títols alternatius La sed i Choferes del Chaco és una pel·lícula en blanc i negre, coproducció de l'Argentina i d'Espanya (les productores Argentina Sono Film i Suevia Films, dirigida per Lucas Demare sobre el guió d'Augusto Roa Bastos que es va estrenar el 27 d'abril de 1961 i que va tenir com a protagonistes a Francisco Rabal, Olga Zubarry i Carlos Estrada.

## Sinopsi

Durant la Guerra del Chaco una caravana d'aiguaters socorrerà una guarnició assedegada.

## Repartiment

* Francisco Rabal
* Olga Zubarry …Saluí
* Carlos Estrada
* Jacinto Herrera
* Carlos Gómez
* Dorita Ferrer
* Rodolfo Onetto
* Vicente Ariño
* Alberto Rinaldi
* Rogelio Romano
* Manuel Rosón
* Adolfo García Grau
* Alberto Lares
* Jorge Villalba
* Diego Marcote
* José María Salop
* Lucas Demare
* Susy Castell
* Carlos Dorrego
* Dorita Ferreyro
* Héctor Fuentes
* Zulma Grey
* Ana Grua
* Ricardo Jordán
* Claudio Lucero
* Daniel Montalbán
* Gladys Muiño
* Elena Pages
* José María Salort
* Sergio Vandes

## Producció

Tota la pel·lícula va ser rodada a Río Hondo, a la província de Santiago del Estero, a una zona del nord de l'Argentina on hi havia un balneari on els actors es reposaven de la duresa del rodatge, que transcorria amb molta calor.

## Comentaris

Jorge Miguel Couselo va dir a Correo de la Tarde:
| « | ”El dramatisme esquemàtic …valora a la pel·lícula com a document i la insufla d'humanitat gairebé tràgica rescatant la solidaritat com a suprema facultat d'homes i dones que lluiten en l'infern d'una guerra inútil…sorprèn en les seves troballes tècniques (el bombardeig) …des de Los isleros no filmava una pel·lícula tan important.” | » |
Per part seva Manrupe i Portela escriuen:
| « | ”Un últim Demare rescatable, reprenent fugaçment els seus temes favorits. Una pel·lícula vigorosa, ben actuada i acceptable en el tècnic.” | » |

## Premis

Al 9è Festival Internacional de Cinema de Sant Sebastià, que es va desenvolupar del 8 al 17 de juny de 1961, va rebre el Premi Perla del Cantàbric a la Millor Pel·lícula de Parla Hispana, mentre que Olga Zubarry va ser guardonada amb el Premi a la Millor Actriu de parla castellana.

## Notes

* ↑ Weldt-Basson p.8
* 1 2 3 Manrupe i Portela, p.491.
* ↑ Jurats i Premis al web del festival
* ↑ A los 82 años falleció la prestigiosa actriz argentina Olga Zubarry Arxivat 2019-10-17 a Wayback Machine., telam.com.ar

## Referències

* Manrupe, Raúl; Portela, María Alejandra. Un diccionario de films argentinos (1930-1995). Buenos Aires,: Editorial Corregidor, 2001, p. 491. ISBN 950-05-0896-6.
* Helene C. Weldt-Basson. Postmodernism's Role in Latin American Literature: The Life and Work of Augusto Roa Bastos. Springer, 2010.

## Enllaços externs

* Informació sobre Hijo de hombre a cinenacional
* Hijo de hombre a Youtube
# Hermodor (filòsof epicuri)

Hermodor (grec antic: Ἑρμόδωρος, llatí: Hermodorus) va ser un filòsof epicuri grec del qual només fa menció Llucià (Ἰκαρομένιππος. 16), qui el qualifica de filòsof i només en diu que va cometre perjuri per un suborn de mil dracmes.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Boston: Little, Brown, & Comp., 1867, p. 419.
# Hermodor de Salamina

Hermodor de Salamina va ser un antic arquitecte grec de Salamina (Xipre) actiu en la Roma antiga entre 146 aC i 102 aC, on la seva obra inclou el Temple de Júpiter Stator i el Temple de Mart. També inspirà Vitruvi i dirigí la construcció de Navalia, port fluvial de Roma.

## Referències

* ↑ Gros, Pierre «Hermodoros et Vitruve». Mélanges de l’École française de Rome. Antiquité, 85, 1, 1973, pàg. 137–161. DOI: 10.3406/mefr.1973.944. ISSN: 0223-5102.
* ↑ 1943-, Pailler, Jean-Marie,. Les mots de la Rome antique. Presses universitaires du Mirail-Toulouse, 2001. ISBN 2-85816-595-5.
* ↑ Frank, Van Wonterghem. Topografia romana. Ricerche e discussioni. Firenze, Leo S. Olschki, 1988. PERSEE, 1991.
* ↑ A., Grenier. Le génie romain dans la religion, la pensée et l'art. La Renaissance du livre, 1925.
# Hemgir

Hemgir fou un estat tributari protegit del tipus zamindari, a Orissa, Índia. La superfície era de 932 km² i els ingressos d'unes 50.000 rúpies. Fou fundat per raja Sri Takht Singh. El raja Sri Chandan Singh Sahib va morir el 1939 amb 80 anys i el va succeir el seu fill Sri Bishwambhar Singh Sahib que fou el darrer raja amb poders. El va succeir el seu fill Sri Yagya Marain Singh.

## Bibliografia

* ↑ «Genealogia». Arxivat de l'original el 2005-02-14. [Consulta: 21 setembre 2009].